Dags Hačinsons

Duglass "Dags" Entonijs Hačinsons (angļu: Douglas "Doug" Anthony Hutchinson; dzimis 1960. gadā 26. maijā) ir amerikāņu aktieris, kurš plašāk pazīstams pēc lomām filmās "Zaļā jūdze", "Soģis: Kara zona" un "Es esmu Sems". Viņš arī pazīstams kā Horass Gudspīds seriālā "Pazudušie", Jūdžīns Tūmss seriālā "X-faili. Slepenās lietas" un Davross seriālā "24 stundas". Dags Hačinsons arī ieskaņojis federālo maršalu Kemeronu Bērku datorspēlē Far Cry 5.

 Dzīvesgājums 
Dags Hačinsons dzimis 1960. gada 26. maijā Doverā, Delavēras štatā, Doloresas un Ričarda Hačinsonu ģimenē. Bērnībā viņš bieži pārcēlās kopā ar ģimeni, tāpēc izglītību ieguva Eplvelijas augstskolā Minesotā, bet pēc tam studēja Minesotas Universitātē.

Vēlāk, pārcēlies uz Ņujorku, Hačinsons iestājās Džuljarda skolā, kur sāka arī aktīvi darboties teātrī, piedaloties vairākās izrādēs.

 Karjera 
Dags Hačinsons debitēja kā aktieris 1988. gada filmā The Chocolate War, kurā atveidoja 16 gadus vecu pusaudzi, neskatoties uz to, ka viņam pašam tolaik bija jau 28 gadi. Pirmo plašāku atpazīstamību viņš ieguva ar lomu seriāla "X-faili" pirmās sezonas sērijā ar nosaukumu Squeeze. Tajā Hačinsons atveidoja Jūdžinu Tūmsu — ģenētisku mutantu, kurš spēj deformēt savu ķermeni. Pateicoties skatītāju pozitīvajai uzņemšanai, šis varomis vēlāk atgriezās vēl vienā pirmās sezonas sērijā.

1996. gadā Dags Hačinsons atveidoja nelielu lomu Džoela Šūmahera trillerī "Laiks nogalināt". Savukārt 1999. gadā viņš atveidoja sadistiskā cietuma sarga Pērsija Vitmora lomu Stīvena Kinga romāna ekranizācijā "Zaļā jūdze". Filma saņēma plašu kritiķu atzinību, un Hačinsons tika nominēts Ekrāna aktieru ģildes balvai.

Pēc tam Dags Hačinsons atveidoja nelielas lomas filmā "Es esmu Sems", kā arī dažādos seriālos no CSI franšīzes. Viņš parādījās arī septiņās ziepju operas The Guiding Light sērijās. 2007. un 2008. gadā aktieris atveidoja Horasu Gudspīdu — DHARMA Initiative darbinieku — divās seriāla "Pazudušie" epizodēs. 2009. gadā šis varonis parādījās plašāk piektajā sezonā. 2010. gadā Hačinsons piedalījās četrās seriāla "24 stundas" sērijās.

2018. gadā Dags Hačinsons ieskaņojis otrā plāna varoni maršalu Bērku datorspēlē Far Cry 5. Hačinsona jaunākās lomas bija seriālā "Es, zombijs" un filmā Hope for the Holidays. Kopš 2020. gada Hačinsons nav filmējies nevienā filmā, lai gan viņam ir ieplānoti jauni darbi nākotnē.

 Personīgā dzīve 
1999. gadā Dags Hačinsons apprecējās ar aktrisi Ketlīnu Deivisoni, taču pāris izšķīrās 2002. gadā. Tajā pašā gadā viņš atkārtoti apprecējās — šoreiz ar Amandu Sellersu, taču arī šīs attiecības beidzās ar šķiršanos 2005. gadā.

 Skandāls 2011. gadā 
2011. gadā, attālināti pasniedzot aktiermeistarības nodarbības, Hačinsons iepazinās ar 16 gadus veco Kortniju Stodenu. Ar viņas vecāku piekrišanu viņi drīz vien apprecējās, taču laulība izraisīja plašu sabiedrības un mediju kritiku. Reaģējot uz sabiedrības prasībam, Hačinsons apgalvoja, ka sākotnēji nezinājis Kortnijas īsto vecumu un ka viņu saziņu bija apstiprinājuši un uzraudzījuši Stodenu vecāki. Viņš arī norādīja, ka, uzzinājis viņas patieso vecumu, esot lūdzis pārtraukt kontaktu, bet Kortnijas vecāki devuši meitai izvēli — turpināt vai pārtraukt saziņu. Kortnija vēlāk apstiprināja, ka tieši viņa bija sākusi e-pasta saraksti ar aktieri. 2013. gadā presē parādījās ziņas par Daga un Kortnijas šķiršanos, taču 2014. gadā viņi atkalapvienojās. 2016. gadā tika paziņots, ka Kortnija ir stāvoklī, taču drīz pēc tam pāris ziņoja par spontāno abortu. 2018. gadā Kortnija Stodena iesniedza šķiršanās pieteikumu.

 Filmogrāfija 

 Filma 
GadsNosaukumsLoma1988The Chocolate WarObijsFresh HorsesSprolss1992"Zāles pļāvējs" (The Lawnmower Man)tehniķis1996"Laiks nogalināt" (Time to Kill)Džeimss Lūiss "Pīts" Vilārds1997"Ieslodzīto reiss" (Con Air)Donalds"Betmens un Robins" (Batman & Robin)Golums1999"Zaļā jūdze" (The Green Mile)Pērsijs Vitmors2000BaitBristols2001The Salton SeaGass Morgans"Es esmu Sems" (I Am Sam)Iftijs2002No Good DeedHūps2008The BurrowersHenrijs Viktors"Soģis: Kara zona" (Punisher: War Zone)Lūnijs Bins Džims2009Give 'em Hell, Malone"Sērkociņš"2015CSI: ImmortalityDaltons Betons2020Hope for the HolidaysBebits

 Televīzija 
GadsNosaukumsLomaPiezīmes1993—1994"X-faili. Slepenās lietas" (The X Files)Jūdžīns Viktors Tūmss2 sērijas1994Party of FiveLorens4 sērijas1995Diagnosis: MurderBeislainssērija: My Baby is Out of This World"Noziegumam pa pēdām" (Murder, She Wrote)Enguss Nevilssērija: Deadly Bidding1995—1996Space: Above and BeyondElrojs Els3 sērijas1997MilleniumPolaroid vīrietissērija: The Beginning and the End2001The PracticeDžekijs Kehils2 sērijas2002"CSI Lasvegasa" (CSI LA)Naidžels Kreinssērija: Stalker2002—2003John DoeLenijs Pesko2 sērijas2003BoomtownVolijs Polardssērija: Wannabe2004"CSI Miami" (CSI Miami)Deils Stalssērija: Slow BurnLaw & Order: Special Victims UnitHamfrijs Bekerssērija: Scavenger2004—2005The Guiding LightSebastjans Hulčs7 sērijas2006—2007KidnappedŠrodersOtrā plāna loma; 7 sērijas2007—2009"Pazudušie" (Lost)Horass Gudspīds7 sērijas2010"24 stundas" (24)Davross4 sērijas2011"Melu teorija" (Lie to Me)Leins Bredlijssērija: Gone2019"Es, zombijs" (iZombie)Helssērija: Death of a Car Salesman

 Atsauces 

Kategorija:1960. gadā dzimušie
Kategorija:Amerikāņu kinoaktieri
Kategorija:ASV televīzijas aktieri
Kategorija:Delavērā dzimušie